**Табела 5.2.** Спецификација предмета ***Култура античке Грчке***

|  |  |  |  |  |
| --- | --- | --- | --- | --- |
| **Студијски програм:** МАС културологије класичног наслеђа | | | | |
| **Назив предмета:** *Култура античке Грчке* | | | | |
| **Наставник/наставници:** проф. др Војислав Јелић, проф. др Мирко Обрадовић, доц. др Ана Петковић | | | | |
| **Статус предмета:** изборни предмет | | | | |
| **Број ЕСПБ:** 6 | | | | |
| **Услов:** нема. | | | | |
| **Циљ предмета** Стицање знања о култури старе Грчке; упознавање студената са основним установама античког друштва, историјом, религијом, књижевношћу и уметношћу старе Грчке. | | | | |
| **Исход предмета** Оспособљавање студената за разумевање и критичку анализу феномена старе грчке и античке културе у целини. Формирање схватања о утицајима и значају антике у модерном друштву и култури. | | | | |
| **Садржај предмета**  *Теоријска настава.* **1.** Савремене методе проучавања културе старе Грчке. Историјско–географски и хронолошки оквири грчког света у старини. Антика и класика. Антика и модерно друштво. — **2.** Стари Грци и индоевропско наслеђе. Истраживања индоевропских установа Емила Бенвениста и Жоржа Димезила. Грчки језик у контексту индоевропске групе језика. — **3.** Почеци грчког света. Крит и Микена. Везе са старим културама Истока (Египат, Левант, Хетити). — **4.** Митско мишљење и рана грчка филозофија. Уметност и материјална култура архајског доба. Хомерски епови и Хесиодова *Теогонија*. Грчки филозофи природе. — **5.** Религија Грка, државни и приватни култови. Орфизам и мистеријски култови. — **6.** Институције и друштвена структура грчког света. Развој грчког полиса и појам грађанина. Аристократија и демократија. — **7.** Идеја јединства и грчка *арете*: гозба, празници и панхеленске светковине. Култура *агона*. — **8.** Храм и тржница. Поетика урбаног простора. Лирска поезија и реторика као одрази друштвених противуречности у грчком полису. — **9.** Грчка драма и позориште. Трагизам драмског јунака и култура карневала. — **10.** Хармонија, мера и дијалектика: уметност и култура Перикловог доба; основи естетике и етичког учења у старој Грчкој; развој грчке филозофије, Платонов идеализам и Аристотелова наука. — **11.** Појам историје код старих Грка. Херодот, Тукидид и развој грчке историографије. Мемоарска књижевност – Ксенофонт; географија – Страбон; путописи – Паусанија; биографије – Плутарх. — **12.** Продор на Исток и култура хеленизма. Освајање Александра Великог и стварање светске империје. Ратови дијадоха и оснивање хеленистичких држава. Хеленистичка књижевност и процват наука у Александрији и другим културним центрима античког света.  *Практична настава.* Садржаји курса практично се усвајају и увежбавају на одабраним текстуалним и сликовним примерима. | | | | |
| **Литература**  М. Ђурић, *Историја хеленске књижевности*, Београд 2003.  Dž. Čedvik, *Mikenski svet*, Beograd 1980.  F. Chamoux, *Grčka civilizacija*, Beograd 1967.  R. Flaceliere, *Grčka u doba Perikla*, Zagreb 1969.  V. Jeger, *Paideia. Oblikovanje grčkog čoveka*, prev. O. Kostrešević, D. Gojković. Novi Sad 1991.  F. Metizak, *24 sata u staroj Atini*, Laguna, Beograd 2020.  *Оксфордска историја Грчке и хеленистичког света*, Београд 1999.  *The Cambridge Companion to Archaic Greece*, ed. H. A. Shapiro, Cambridge 2007.  *Blackwell Companion to Classical Greek World*, ed. K. H. Kinzl, 2010.  *Blackwell Companion to the Hellenistic World,* ed. A. Erskine, 2009.  *The Oxford Handbook of Ancient Greek Religion*, E. Eidinow, J. Kindt (eds.). Oxford 2016.  R. Osborne, *Arhaic and Classical Greek Art*. Oxford 1998.  М. Ростовцев, *Историја старог света*, Београд, 2004. | | | | |
| **Број часова активне наставе** | **Теоријска настава:** 30 | | **Практична настава:** 30 | |
| **Методе извођења наставе** Демонстрација, рад на тексту, расправа на конкретним примерима из литературе. И на предавањима и на вежбањима користе се методе којима се подстиче интеракција између предавача и студената. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања |  | писмени испит | |  |
| практична настава | 30 | усмени испит | | 70 |
| колоквијум-и |  |  | |  |
| семинар-и |  |  | |  |