**ÍÀÑÒÀÂÍÎ-ÍÀÓ×ÍÎÌ ÂÅŽÓ**

**ÔÈËÎÇÎÔÑÊÎÃ ÔÀÊÓËÒÅÒÀ**

**ÓÍÈÂÅÐÇÈÒÅÒÀ Ó ÁÅÎÃÐÀÄÓ**

**ÈÇÂÅØÒÀ£ Î ÈÑÏÓŒÅÍÎÑÒÈ ÓÑËÎÂÀ ÇÀ ÈÇÁÎÐ Ó ÇÂÀŒÅ ÍÀÓ×ÍÎÃ ÑÀÐÀÄÍÈÊÀ ÄÐ £ÎÂÀÍÅ ÍÈÊÎËÈŽ**

Одлуком Наставно-научног већа Филозофског факултета у Београду од 24. - 25. децембра 2020. године изабрани смо у стручну комисију за оцену испуњености услова за избор др ЈОВАНЕ НИКОЛИЋ у звање НАУЧНОГ САРАДНИКА.

Након увида у документацију, подносимо следећи **ИЗВЕШТАЈ**:

**I БИОГРАФИЈА КАНДИДАТА**

Јована Николић рођена је у Београду 1990. године где је завршила основну и средњу школу. Основне студије (уписане 2009), мастер студије (уписане 2013) и докторске студије (уписане 2014), завршила је на Одељењу за историју уметности Филозофског факултета у Београду, са просечним оценама: дипломске 9,39 (дипломски 10), мастер 9,83 (завршна оцена 10) и докторске студије 10,00. Ментор њеног дипломског („Концепт мртвог песника у симболизму. Слика *Уморни кентаур* Гистава Мороа из Народног музеја у Београду“) и мастер рада („Мотив песника у сликарству Гистава Мороа“) била је проф. др Саша Брајовић, а ментор њене докторске дисертације „Античке теме у симболистичком сликарству Гистава Мороа“ био је проф. др Игор Борозан. Докторску дисертацију успешно је одбранила 24. јуна 2020. године пред комисијом у саставу: ванред. проф. др Игор Борозан, ред. проф. др Саша Брајовић, доц. др Весна Круљац, ванред. проф. др Весна Елез.

Током докторских студија Јована Николић била је стипендиста Министарства просвете, науке и технолошког развоја Републике Србије (период од 2015. до 2019. године) у оквиру научно-истраживачког пројекта “Представе идентитета у уметности и вербално-визуелној култури новог доба” (број пројекта: 177001), чији је руководилац проф. др Ненад Макуљевић. Године 2019. Јована Николић изабрана је у звање истраживач сарадник и запослена је на научно истраживачком пројекту "Национално и Европа: Српска уметност 20. века" (број пројекта: 177013) чији је руководилац проф. др Лидија Мереник.

Године 2014. њен дипломски рад награђен је наградом Народног музеја у Београду као најбољи завршни рад из области историје уметности.

Током досадашњег истраживачког рада Јована Николић је учествовала на више научних скупова, од којих издвајамо:  *II međunarodni kongres studenata povjesti umjetnosti*, Sveučilište u Zagrebu, април 2013, *III međunarodni kongres studenata povijesti umjetnosti*, Sveučilište u Zagrebu, новембар 2014, *Међународна конференција “Друштво и простор”*, Филозофски факултет у Новом Саду, септембар 2015, *Међународни научни скуп “Симболизам у свом и нашем времену”*, Филолошки факултет у Београду, октобар 2015, *IV meðunarodni kongres studenata povijesti umjetnosti*, Sveuèilište u Zagrebu, íîâåìáàð 2015, *VI meðunarodni kongres studenata povijesti umjetnosti*, Sveuèilište u Zagrebu, íîâåìáàð 2017.

**II БИБЛИОГРАФИЈА КАНДИДАТА**

**I Ìîíîãðàôè¼å, ìîíîãðàôñêå ñòóäè¼å, òåìàòñêè çáîðíèöè, ëåñêèêîãðàôñêå è êàðòîãðàôñêå ïóáëèêàöè¼å ìåóíàðîäíîã çíà÷à¼à M10**

1. Nikolić, J. “The reception of the mythical past in the art of Serbian Symbolism. The Finding of the head of Prince Lazar by Đorđe Krstić and Marko Murat”, Imagining the Past: The Reception of the Middle Ages in the Serbian Art from the 18th to 21st Century, editors: Lidija Merenik, Vladimir Simić, Igor Borozan, Belgrade: Serbian National Committee of Byzantine Studies: Službeni glasnik: Serbian Academy of Sciences and Arts, Instutute for Byzantine Studies, 2016, 2016, 95-100.

ISBN 978-86-519-2011-3

ISBN 978-86-519-2008-3

**(M13 – 7)**

**II Ðàäîâè îá¼àâšåíè ó çáîðíèöèìà ìåóíàðîäíèõ íàó÷íèõ ñêóïîâà Ì30**

1. Николић, Ј. „Мртве лире Гистава Мороа, симболистички приказ краја уметности”, зборник радова међународног научног скупа Симболизам у свом и нашем времену, уредила проф. др Јелена Новаковић, Филолошки факултет у Београду, Београд, 2016, 499-510.

ISBN: 978-86-6153-387-7

**(M33 – 1)**

**III Радови објављени у монографијама од националног значаја (M40):**

1. Николић, Ј. "Симболистичка реинтерпретација митолошких мотива на примеру слике *Душе Ахерона* Адолфа Хиремија-Хиршла", Плурализам идентитета: сликарство на тлу Средње Европе током последњих деценија 19. и почетком 20. века, уредник проф. др Игор Борозан, Београд : Филозофски факултет, 2020, 133-156.

ISBN: 978-86-6427-151-6

**(М44 – 1,5)**

**IV Радови објављени у часописима националног значаја М50**

1. Николић, Ј. “Костим на фотографијама краљице Наталије Обреновић у функцији визуелне репрезентације краљичиног тела”, Зборник Музеја примењене уметности, Београд : Музеј примењене уметности, 12 – 2016, 27-35.

ISSN 0522-8328

**(M51 – 3)**

1. Николић, Ј. “Митолошке теме у сликарству Гистава Мороа”, Зборник Матице српске за ликовне уметности, Нови Сад : [Матица српска], 45 – 2017, 217-228.

ISSN 0352-6844

**(M51 – 3)**

1. Николић, Ј. "Симболизам и имагинација средњевековља: Дама и једнорог у сликарству Гистава Мороа", Култура : часопис за теорију и социологију културе и културну политику, Београд : Завод за проучавање културног развитка, 168 – 2020, 51-68.

DOI 10.5937/kultura2068051N

**(M51 – 3)**

**V Одбрањена докторска дисертација М70**

Nikolić, Ј., *Antičke teme u simbolističkom slikarstvu Gistava Moroa*, Филозофски факултет, Београд 2020. **(М70 - 6)**

**III ПРИКАЗ НАЈЗНАЧАЈНИЈИХ РАДОВА**

1. **“The reception of the mythical past in the art of Serbian Symbolism. The Finding of the head of Prince Lazar by Đorđe Krstić and Marko Murat”, Imagining the Past: The Reception of the Middle Ages in the Serbian Art from the 18th to 21st Century, editors: Lidija Merenik, Vladimir Simić, Igor Borozan, Belgrade: Serbian National Committee of Byzantine Studies: Službeni glasnik: Serbian Academy of Sciences and Arts, Instutute for Byzantine Studies, 2016, 2016, 95-100.**

Полазећи од потребе да се националних дух српске државе током 19. века повеже са периодом њене славне прошлости рад анализира дела сликара Ђорђа Крстића и Марка Мурата која за тему имају легенду о обретењу главе кнеза Лазара након његове погибије на Косову пољу. Приликом анализе у обзир се узима наративна грађа – стихови народне песме *Обретеније главе кнеза Лазара* која описује овај догађај, затим култ кнеза Лазара који се током година након Косовске битке ширио у српском народу, а поготову јачање његовог култа након 1690. године када су кнежеве мошти пренете у манастир Врдник. Сликари Ђорђе Крстић и Марко Мурат својим делима су допринели одржавању култа кнеза Лазара као владара-мученика, а иновацијама које уносе у представе поменутог догађаја показује се колики је утицај на њихов рад извршила уметност симболизма. Истичу се типични мотиви симболистичке уметности који се примећују на овим сликама: интересовање за трансцендентна стања попут сна и смрти, путовање душе кроз различите сфере, метаморфозе људског духа, задобијање херојског статуса, а анализира се и сам мотив одрубљене главе који је често окупирао пажњу уметника овог периода.

1. **"Симболистичка реинтерпретација митолошких мотива на примеру слике Душе Ахерона Адолфа Хиремија-Хиршла", Плурализам идентитета: сликарство на тлу Средње Европе током последњих деценија 19. и почетком 20. века, уредник проф. др Игор Борозан, Београд : Филозофски факултет, 2020, 133-156.**

Рад анализира слику *Душе Ахерона* аустријског сликара Адолфа Хиремија-Хришла смештајући је у културни контекст интелектуалног миљеа града Беча као водеће културне престонице средњеевропског хабитуса крајем 19. и почетком 20. века. Анализом наратива преузетог из античке митологије и интервенцијама и иновацијама које је сликар унео у своју визуелну репрезентацију класичног мита показује се блискост Хиршловог рада са уметношћу симболизма и модерним тумачењима грчких митова, популарним током друге половине 19. века. Слика се сагледава у оквирима европске и бечке културе овог периода – сталној обнови античких тема, перципирању и приказивању мотива смрти, идеји цикличног обнављања живота и смрти, те повезаности еротског и деструктивног елемента у лику фаталне жене, једном од главних мотива симболистичке уметности.

1. **“Митолошке теме у сликарству Гистава Мороа”, Зборник Матице српске за ликовне уметности, Нови Сад : [Матица српска], 45 – 2017, 217-228.**

Анализом дела француског сликара Гистава Мороа инспирисаних античким садржајем сагледава се употреба митолошког наратива од стране уметника у циљу приказивања неколико важних тема које карактеришу његов дугогодишњи рад: представе хероја и херојских врлина у људима, затим антихероја и њиховог вечног сукобљавања. Коришћењем релевантних извора као и личних записа, дневника и коресподенције уметника у раду се показује коју су догађаји из уметниковог личног живота узроковали настанак појединих дела. Показује се и утицај који је култура Париза друге половине 19. века извршила на формирање идеја Гистава Мороа о праведности, врлини и борби добра и зла и на које је начине, узевши све поменуто у обзир, сликар мењао митолошке наративе не би ли личним интерпретацијама грчких митова представио сопствена, иновативна виђења познатих митолошких тема.

1. **"Симболизам и имагинација средњевековља: Дама и једнорог у сликарству Гистава Мороа", Култура : часопис за теорију и социологију културе и културну политику, Београд : Завод за проучавање културног развитка, 168 – 2020, 51-68.**

У овом раду анализирају се дела француског сликара Гистава Мороа инспирисана мотивом једнорога у европској култури и средњевековном легендом о лову на једнороге уз помоћ девице. Повезујући ову легенду и циклус таписерија *Дама и једнорог* насталих крајем 15. или почетком 16. века, а изложених 1882. године у париском Музеју Клини, показује се на које је начине француско средњевековно наслеђе утицало на рад Гистава Мороа и како је овај уметник сагледавао и интерпретирао средњевековне теме у свом опусу. Рад показује утицај симболистичких идеја на Мороово представљање средњевековља приликом чега се анализирају мотиви поменутих слика: идеализован пејзаж као потреба модерног човека с краја 19. века за ескапизмом и бегом у нетакнуту природу, а лепота и нагост девица и њихов однос са једнорозима као сексуална надмоћ жене блиске инстинктивној и неспутаној, животињској природи.

**IV ЗАКЉУЧАК**

Својим досадашњим радом др Јована Николић показала је истраживачку зрелост и висок ниво научне стручности и ангажованости. Њени објављени радови, као и одбрањена докторска дисертација, настали су на основу озбиљног вишегодишњег истраживања и темељног познавања нових методолошких токова у историји уметности. Имајући у виду значај и допринос њених закључака на пољу познавања уметности и визуелне културе XIX и првих деценија XX века, као и чињеницу да кандидаткиња испуњава све услове и критеријуме предвиђене Правилником, Комисија сматра да су се стекли сви неопходни услови да Јована Николић буде изабрана у звање НАУЧНИ САРАДНИК.

У Београду, 11. јануара 2021.

**×ËÀÍÎÂÈ ÊÎÌÈÑÈ£Å:**

**äð Èãîð Áîðîçàí, âàíðåäíè ïðîôåñîð,**

**Ôèëîçîôñêè ôàêóëòåò, Óíèâåðçèòåò ó Áåîãðàäó.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**äð Ñàøà Áðà¼îâèž, ðåäîâíè ïðîôåñîð,**

**Ôèëîçîôñêè ôàêóëòåò, Óíèâåðçèòåò ó Áåîãðàäó.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**äð Âåñíà Êðóšàö, äîöåíò,**

**Ôàêóëòåò ïðèìåœåíèõ óìåòíîñòè, Óíèâåðçèòåò óìåòíîñòè ó Áåîãðàäó.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**äð Âåñíà Åëåç, âàíðåäíè ïðîôåñîð,**

**Ôèëîëîøêè ôàêóëòåò, Óíèâåðçèòåò ó Áåîãðàäó.**