**Табела 5.2.** Спецификација предмета ***Култура античког Рима***

|  |  |  |  |  |
| --- | --- | --- | --- | --- |
| **Студијски програм:** МАС културологије класичног наслеђа | | | | |
| **Назив предмета:** *Култура античког Рима* | | | | |
| **Наставник/наставници:** проф. др Снежана Ферјанчић, проф. др Ненад Ристовић, проф. др Гордан Маричић | | | | |
| **Статус предмета:** изборни предмет | | | | |
| **Број ЕСПБ:** 6 | | | | |
| **Услов:** нема. | | | | |
| **Циљ предмета** Стицање знања о култури античког Рима; проширивање раније стечених знања о античком Риму из угла културне историје. | | | | |
| **Исход предмета** Академски утемељена информисаност о култури античког Рима и оспособљеност у академским вештинама за даље бављење овом облашћу. | | | | |
| **Садржај предмета**  *Теоријска настава*. Наставни програм подељен је на следеће тематско-проблемске јединице: **1.** Историјско–географски и хронолошки оквири; организација римске државе у доба републике и царства (провинције и друге административне јединице, статус градова и других насеља). — **2.** Институције и друштвена структура римске државе у доба републике и царства (друштвени слојеви и сталежи, сенат, магистратуре); римска војска (легије, помоћни одреди, преторијанска гарда). — **3.** Привредни живот римске државе у доба републике и царства, технолошки и инфраструктурни развој. — **4.** Вредносни систем: vir Romanus и његовe pietas, gravitas, humanitas, urbanitas, simplicitas. Религија – између приватног и друштвеног, потребе и норме. Епика као споменик и као поука (Невије, Еније, Вергилије). — **5.** Писменост и образовање; septem artes liberales. Наука и филозофија (Лукреције, Варон, Цицерон, Сенека). Медицина.— **6.** Политика и јавни дискурс: беседништво као уметност полемике; сатира од јавне прозивке (Луцилије), преко подсмевања манама (Хорације) до моралистичке индигнације (Јувенал). — **7.** Слика о себи и другима: историографија – Цезар, Салустије, Ливије, Тацит; мемоарска књижевност, реалност и идеализација – Цезар, Салустије, Плиније Млађи. — **8.** Јавни спектакли. Позориште – од грчких узора до сурових трагедија и декламација. Амфитеатар – место борби људи и животиња, поморске битке, приче о гладијаторима. — **9.** Приватни живот и otium: љубав, брак и развод; еманципација римске жене. Лиричари којима је љубав инспирација: Катул, Тибул, Проперције, Овидије. — **10.** Путовања, бање – извори здравља, али и разврата. Храна, Апицијев јеловник. Преписка – стварна (Цицерон) и фиктивна (Овидије). Марцијалови епиграми као верна слика Рима – критика и величање. — **11.** Римско освајање Балканског полуострва, организација власти, урбанизација. —**12.** Римско право и законодавство. Наслеђе античког Рима у каснијој европској култури.  *Практична настава.* Теоријски елементи програма практично се усвајају и увежбавају на одабраним текстуалним примерима из античких извора у српском преводу. | | | | |
| **Литература**  J. Carcopino, *Rim u razdoblju najvišeg uspona carstva*, Naprijed, Zagreb 1981. — E. Fantham, *Roman Literary Culture from Plautus to Macrobius*, Baltimore: The Johns Hopkins UP, 22013. — P. Grimal, *Rimska civilizacija*, Beograd, 1968. — S. Harrison (ed.), *A Companion to Latin Literature*, Blackwell, 22008. — T. Holand, *Rubikon,* *Trijumf i tragedija rimske republike*, prev. Žermen Filipović, Laguna, Beograd, 2008. — *Историја српског народа* I, Београд, 1981, 54–108. — F. Metizak, *24 sata u starom Rimu, Jedan dan iz života tamošnjih stanovnika*, prev. Žermen Filipović, Laguna, Beograd 2018. — *Оксфордска историја римског света*, Београд, 1999. — D. S. Potter (ed.), *A Companion to the Roman Empire*, Malden – Oxford – Carlton, 2006. — N. Rosenstein, R. Morstein-Marx (eds.), *A Companion to the Roman Republic*, Malden – Oxford – Carlton, 2006. — М. Ростовцев, *Историја старог света*, Београд, 2004. | | | | |
| **Број часова активне наставе** | **Теоријска настава:** 30 | | **Практична настава:** 30 | |
| **Методе извођења наставе** Демонстрација, рад на тексту, реферисање из задате литературе. И на предавањима и на вежбањима користе се наставне методе којима се подстиче интеракција између предавача и студената. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | 30 | писмени испит | |  |
| практична настава |  | усмени испит | | 70 |
| колоквијум-и |  |  | |  |
| семинар-и |  |  | |  |